TAQSIMA VI Servizzi bankarji; is-siti web użati għall-għoti ta' servizzi bankarji; is-servizzi bankarji abbażi ta' apparat mobbli; it-terminals self-service, inklużi l-magni awtomatiċi għall-ġbid tal-flus użati għall-għoti ta’ servizzi bankarji

A. Servizzi inġenerali: 1. L-għoti ta’ servizzi, sabiex jiġi mmassimizzat l-użu prevedibbli tagħhom minn persuni b’limitazzjonijiet funzjonali, inklużi l-persuni b’diżabilità, għandu jitwettaq billi: (a) tiġi żgurata l-aċċessibbiltà tal-prodotti li jużaw fl-għoti tas-servizz, skont ir-regoli stabbiliti fil-punt D: (b) tingħata informazzjoni dwar il-funzjonament tas-servizz u dwar il-faċilitajiet u l-karatteristiċi ta' aċċessibbiltà tiegħu kif ġej: (I)il-kontenut tal-informazzjoni għandu jkun disponibbli f’formati testwali li jistgħu jintużaw biex jiġġeneraw formati ta’ assistenza alternattivi li jridu jiġu ppreżentati b’modi differenti mill-utenti u permezz ta’ aktar minn kanal sensorjali wieħed, (II)għandhom jiġu pprovduti alternattivi għall-kontenut mhux testwali; (III) l-informazzjoni elettronika, inklużi l-applikazzjonijiet onlajn relatati meħtieġa fl-għoti tas-servizz, għandha tiġi pprovduta skont il-punt (c). (c) is-siti web isiru aċċessibbli b'mod konsistenti u adegwat għall-perċezzjoni, għat-tħaddim u għall-fehim mill-utenti, inkluża l-adattabbiltà tal-preżentazzjoni u tal-interazzjoni tal-kontenut, bl-għoti, fejn meħtieġ, ta' alternattiva elettronika aċċessibbli; u b'mod li jiffaċilita l-interoperabbiltà ma' varjetà ta' aġenti għall-utenti u teknoloġiji ta' assistenza disponibbli fil-livell tal-Unjoni u internazzjonali; (d) jiġu inklużi funzjonijiet, prattiki, politiki u proċeduri u tibdil fl-operazzjoni tas-servizz immirati biex jindirizzaw il-ħtiġijiet ta’ persuni b’limitazzjonijiet funzjonali. B. Is-siti web użati għall-għoti ta' servizzi bankarji: L-għoti ta’ servizzi, sabiex jiġi mmassimizzat l-użu prevedibbli tagħhom minn persuni b’limitazzjonijiet funzjonali, inklużi l-persuni b’diżabilità, għandu jitwettaq billi: (a) is-siti web isiru aċċessibbli b'mod konsistenti u adegwat għall-perċezzjoni, għat-tħaddim u għall-fehim mill-utenti, inkluża l-adattabbiltà tal-preżentazzjoni u tal-interazzjoni tal-kontenut, bl-għoti, fejn meħtieġ, ta' alternattiva elettronika aċċessibbli; u b'mod li jiffaċilita l-interoperabbiltà ma' varjetà ta' aġenti għall-utenti u teknoloġiji ta' assistenza disponibbli fil-livell tal-Unjoni u internazzjonali; C. Is-servizzi bankarji abbażi ta' apparat mobbli: 1.L-għoti ta’ servizzi, sabiex jiġi mmassimizzat l-użu prevedibbli tagħhom minn persuni b’limitazzjonijiet funzjonali, inklużi l-persuni b’diżabilità, għandu jitwettaq billi: (a) tingħata informazzjoni dwar il-funzjonament tas-servizz u dwar il-faċilitajiet u l-karatteristiċi ta' aċċessibbiltà relatati kif ġej: (I)il-kontenut tal-informazzjoni għandu jkun disponibbli f’formati testwali li jistgħu jintużaw biex jiġġeneraw formati ta’ assistenza alternattivi li jridu jiġu ppreżentati b’modi differenti mill-utenti u permezz ta’ aktar minn kanal sensorjali wieħed, (II)għandhom jiġu pprovduti alternattivi għall-kontenut mhux testwali; (III)l-informazzjoni elettronika, inklużi l-applikazzjonijiet onlajn relatati meħtieġa fl-għoti tas-servizz, għandha tiġi pprovduta skont il-punt (b). (b) is-siti web isiru aċċessibbli b'mod konsistenti u adegwat għall-perċezzjoni, għat-tħaddim u għall-fehim mill-utenti, inkluża l-adattabbiltà tal-preżentazzjoni u tal-interazzjoni tal-kontenut, bl-għoti, fejn meħtieġ, ta' alternattiva elettronika aċċessibbli; u b'mod li jiffaċilita l-interoperabbiltà ma' varjetà ta' aġenti għall-utenti u teknoloġiji ta' assistenza disponibbli fil-livell tal-Unjoni u internazzjonali; D. It-terminals self-service, inklużi l-magni awtomatiċi għall-ġbid tal-flus użati għall-għoti ta’ servizzi bankarji: 1. Id-disinn u l-produzzjoni: Id-disinn u l-produzzjoni tal-prodotti, sabiex jiġi mmassimizzat l-użu prevedibbli tagħhom minn persuni b’limitazzjonijiet funzjonali, inklużi l-persuni b’diżabilità u dawk b’diżabilitajiet marbuta mal-età, għandhom jitwettqu billi jkun disponibbli dan li ġej: (a)l-informazzjoni dwar l-użu tal-prodott mogħtija fuq il-prodott innifsu (ittikkettar, struzzjonijiet, twissija), li: (I)trid tkun disponibbli permezz ta' aktar minn kanal sensorjali wieħed; (II)trid tkun tinftiehem; (III)trid tkun perċettibbli; (IV)għandha tkun disponibbli b'fonts ta' daqs adegwat għall-kundizzjonijiet ta’ użu prevedibbli; (b)l-interfaċċja tal-utent tal-prodott (maniġġar, kontrolli u feedback, input u output) skont il-punt 2; (c)il-funzjonalità tal-prodott billi jiġu pprovduti funzjonijiet immirati biex jindirizzaw il-ħtiġijiet ta’ persuni b’limitazzjonijiet funzjonali, f’konformità mal-punt 2; (d)l-interfaċċjar tal-prodott ma’ tagħmir ta’ assistenza. 2. L-interfaċċja tal-utent u d-disinn tal-funzjonalità: Sabiex id-disinn tal-prodotti u l-interfaċċja tal-utent kif imsemmija fil-punti (b) u (c) tal-punt 1 ikunu aċċessibbli, iridu jkunu ddisinjati, fejn applikabbli, kif ġej: (a)jipprovdu l-komunikazzjoni u l-orjentazzjoni permezz ta’ aktar minn kanal sensorjali wieħed; (b)jipprovdu alternattivi għall-kliem għall-fini ta' komunikazzjoni u orjentament; (c)jipprovdu tkabbir u kuntrast flessibbli; (d)jipprovdu lewn alternattiv biex jittrażmettu l-informazzjoni; (e)jipprovdu modi flessibbli biex jisseparaw u jikkontrollaw l-informazzjoni fuq quddiem minn dik fl-isfond, anki bl-iskop li jnaqqsu l-istorbju fl-isfond u jtejbu ċ-ċarezza; (f)jipprovdu lill-utent bil-kontroll tal-volum; (g)jipprovdu kontroll sekwenzjali kif ukoll alternattivi għall-kontroll bil-ħiliet motorji żgħar; (h)jipprovdu modalitajiet ta’ tħaddim f'każ li l-utent ikollu saħħa u firxa ta' moviment limitati; (i)jipprovdu l-possibbiltà li jiġi evitat l-istimolu ta' reazzjonijiet fotosensittivi.